Vyhodnotenie pripomienkového konania
k
Návrhu na vysporiadanie pohľadávky Slovenskej republiky po splatnosti voči Alžírskej demokratickej a ľudovej republike

Materiál „Alžírsko - návrh na výber firmy poverenej vysporiadaním pohľadávky Slovenskej republiky po splatnosti voči Alžírskej demokratickej a ľudovej republike vedenej na účte Compte Special“ bol prerokovaný dňa 9.marca 2004 na 74. zasadaní „Poradného orgánu ministra financií Slovenskej republiky pre riešenie finančných otázok vyplývajúcich z medzivládnych úverových, clearingových, barterových a iných dohôd“ (ďalej len Poradný orgán), ktorého členmi sú: štátny tajomník Ministerstva financií Slovenskej republiky, štátna tajomníčka Ministerstva hospodárstva Slovenskej republiky, štátny tajomník Ministerstva zahraničných vecí Slovenskej republiky, menovaný zástupca Národnej banky Slovenska, menovaný zástupca Úradu vlády Slovenskej republiky.
     Predkladaný materiál „Návrh na vysporiadanie pohľadávky Slovenskej republiky po splatnosti voči Alžírskej demokratickej a ľudovej republike“ je materiál nelegislatívnej a nekoncepčnej povahy, obsahujúci faktografické údaje, ktoré nie je možné meniť. V ďalšom texte je uvedené vyhodnotenie zjednodušeného pripomienkového konania podľa Metodického pokynu na prípravu a predkladanie materiálu na rokovanie vlády Slovenskej republiky.
Spôsob pripomienkového konania: zjednodušený vzhľadom na nutnosť a potrebu promptnejšieho zabezpečenia príjmov do štátnych finančných aktív Slovenskej republiky po schválení materiálu na zasadaní vlády SR a následnom podpise mandátnej zmluvy.

Počet oslovených subjektov:5
Vyjadrenia  do stanoveného termínu:5
Zaslané stanoviská po stanovenom termíne:- 
Vôbec nezaslali: -
Subjekty, ktoré nemali pripomienky: 5
Počet vznesených pripomienok: -
Počet akceptovaných pripomienok: -
Počet neakceptovaných, z toho zásadných, ktoré subjekty: -
Rozporové konanie: nebolo potrebné realizovať: -
Počet odstránených pripomienok: -
Počet neodstránených pripomienok: -

 Materiál nebol predmetom pripomienkového konania z dôvodu, že bol prerokovaný a schválený v Poradnom orgáne bez pripomienok. Tým bol zrealizovaný zjednodušený postup pripomienkového konania Ministerstvom financií Slovenskej republiky, Ministerstvom hospodárstva Slovenskej republiky, Ministerstvom zahraničných vecí Slovenskej republiky, menovaným zástupcom Národnej banky Slovenska a  menovaným zástupcom Úradu vlády Slovenskej republiky. V súlade s odporúčaním 74. zasadania Poradného orgánu podpredseda vlády a minister financií Slovenskej republiky podpísal Záznam zo 74. zasadania Poradného orgánu dňa 22.3.2004. Predmetný materiál MF SR predložilo k schváleniu na 83. rokovanie vlády SR dňa 28.4.2004, na ktorom tento materiál nebol schválený  z dôvodu, že  p. Pavol Rusko, podpredseda vlády a minister hospodárstva SR vzniesol pripomienku v tom zmysle, že spoločnosť Lentimex International, s.r.o., IČO 35 845 228 má podlžnosti voči MH SR. S ohľadom na skutočnosť, že vznesená pripomienka p. Ruska, podpredsedu vlády a ministra hospodárstva SR bola neodôvodnená a došlo k omylu prameniacom pravdepodobne z iných záväzkov  spoločnosti podobného názvu. V uvedenej veci MF SR obdržalo dňa 29.4.2004 od spoločnosti Lentimex International s.r.o., Čestné prehlásenie, z ktorého vyplýva, že spoločnosť Lentimex International s.r.o. nemá žiadne podĺžnosti, ani finančné záväzky voči štátu, ministerstvu hospodárstva, ministerstvu financií, colným orgánom, resp. iným daňovým subjektom. Následne MF SR obdržalo dňa 29.4.2004 list z Ministerstva hospodárstva SR, z ktorého vyplýva, že Ministerstvo hospodárstva SR na účtoch ani osobitných účtoch ministerstva nevedie pohľadávku voči spoločnosti Lentimex International, s.r.o. IČO 35845228.
S ohľadom na vyššie uvedené skutočnosti je tento materiál predkladaný na rokovanie vlády SR bez rozporov.